भुटान सरखारनि बिथोन एबा आइन बादिब्ला सम एबा बोथोरनि धोरोमारि फोरबो, अफिस आदालत, मठ मन्दिर, आस्रम, दुर्गफोराव (Dzong) एबा संरैखाथिनाय जायगाफ्राव थांनोब्ला हौवाफ्रा ‘घ’ (Gho) आरो हिन्जावफ्रा ‘किरा’ (Kira) दोरोङारि खसाबखौ (National Dress) गाननाया गोनांथार। दावबायारिफोरा भुटान हादरनि सरखारि अफिस, संरैखाथिग्रा थावनि दुर्ग (Dzong), मठ मन्दिरफ्राव हाबोब्ला आब्रुथिगोनां खसाब गान्नाया गोनांथार। भुटान हादरनि हारियारि फिरफिला (National Flag) खाथियाव थायोब्ला साफ्रोमबो सुबुंफ्रा गावनि गान्नाय थुफिखौ बोखार नांगौ। गोथार थावनि मठ मन्दिर दुर्गफ्राव हाबोब्ला जुथा एबा सेन्देलआरि गाननो मोना। थारैनो भुटाना गंसे समायना गोमोथाव हादोर।